CELEX: 32014R0198
Language: sl
Date: 2014-02-28 00:00:00
Title: Izvedbena uredba Komisije (EU) št. 198/2014 z dne 28. februarja 2014 o uvrstitvi določenega blaga v kombinirano nomenklaturo

4.3.2014   
            
            
               SL
            
            
               Uradni list Evropske unije
            
            
               L 62/4
            
         
      IZVEDBENA UREDBA KOMISIJE (EU) št. 198/2014
   z dne 28. februarja 2014
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1), zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa ji dodaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznake KN v stolpcu 2, na podlagi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) določeno obdobje še naprej sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznake KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je zavezujoča v celoti in se neposredno uporablja v vseh državah članicah.
      V Bruslju, 28. februarja 2014
      
         
            Za Komisijo V imenu predsednika
         
         Algirdas ŠEMETA
         
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1)
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Proizvod je na voljo v obliki tablet, pakiran za prodajo na drobno v plastični škatli, ki vsebuje 30 tablet. Sestavine posamezne tablete so:
                  
                              —
                           
                           
                              bromelain (500 mg),
                           
                        
                              —
                           
                           
                              celuloza,
                           
                        
                              —
                           
                           
                              kalcijev fosfat,
                           
                        
                              —
                           
                           
                              silicijev dioksid,
                           
                        
                              —
                           
                           
                              magnezijev stearat.
                           
                        V skladu z navedbo na etiketi je proizvod prehransko dopolnilo, namenjeno prehrani ljudi.
               
               
                  2106 90 92
               
               
                  Uvrstitev opredeljujejo splošni pravili 1 in 6 za razlago kombinirane nomenklature, dodatna opomba 5 k poglavju 21 ter besedilo oznak KN 2106, 2106 90 in 2106 90 92.
                  Proizvod nima jasno opredeljenih profilaktičnih ali terapevtskih lastnosti. Zato ne more biti uvrščen pod tarifno številko 3004 kot zdravilo.
                  Ker gre za živilo, pripravljeno v obliki odmerjenih doz, ki se uporablja kot prehransko dopolnilo, so zahteve iz dodatne opombe 5 k poglavju 21 izpolnjene.
                  Proizvod je encimski pripravek z dodanimi snovmi, ki se uporablja za posebne namene, in sicer kot prehransko dopolnilo za prehrano ljudi (glej tudi pojasnjevalne opombe harmoniziranega sistema k tarifni številki 3507, točka (c), prvi odstavek). Proizvod je posledično zajet v dodatni opombi 5 k poglavju 21, zato je uvrstitev med pripravljene encime pod tarifno številko 3507 izključena.
                  Proizvod je treba uvrstiti pod tarifno številko 2106 kot živilo, ki ni navedeno ali zajeto na drugem mestu.